Ego Odo, filius ducis Burgundię, notum facio omnibus tam presentibus quam futuris, quod Evvrardus, Divionensis prepositus, Jerosolimam profecturus, dedit in perpetuam elemosinam Deo et beatę Marię et fratribus Cistercii XX sextarios avenę in redditu suo apud Breteneriam prope Rovram, statuens et precipiens ut quicumque redditum illius ville receperit, reddat singulis annis fratribus Cistercii de prima avena. Hoc autem ad petitionem ipsius Euvrardi, laudavimus, concessimus et confirmavimus cartis et sigillis nostris, pater meus et ego. Actum anno ab incarnatione Domini M°C° nonagesimo.